Ministri i Kulturës, Kujtim Gashi, ka uruar programin e Bibliotekës Kombëtare në arenën digjitale, për të cilën tha ai se Biblioteka është baza dhe faktori kryesor i çdo lëvizje të këtij zhvillimi, raporton KosovaPost.
Gashi theksoi se ky program do të rrisë kapacitetet e të gjitha bibliotekave në qytetet e Kosovës.
Ai ka ftuar që të gjitha institucionet të jenë sa më afër punës dh zhvillimeve të tilla.
"Ne po punojmë dhe po veprojmë për të ndërtuar infrastrukturën e përshtatshme. Biblioteka dhe informacioni është faktori kryesor i zhvillimit dhe baza e çdo lëvizje në këtë zhvillim e cila është pjesë e bibliotekarëve dhe duhet ta marrin trajnimin profesional. Ky program do të rrisë kapacitet e bibliotekave në Kosovë. Ministria e Kulturës është e përkushtuar në finalizimin e kujtesës gojore me mbi 80 intervista me të moshuarit për shekullin e fundit. Këtë edicion programet e të cilave po përfshihen në disa Komuna të Kosovës po e mbështet financiarisht, prandaj ftoj që të jeni sa më afër punës dhe zhvillimeve", tha ai.
Ndërsa, Zëvendësja e Ambasadës Amerikane në Kosovë, tha se pas punës së gjatë të bërë në këtë projekt, kërkoj ta trajtoni të tillë dhë të filloj të pasurohet dhe të zhvillohet me programe të tjerë.
"Ky edicion i kushtohet zhvillimit të biliotekave. Ne e mbështesim me knaqësi këtë projekt përmes programit tonë. Në këtë edicion përmes një varg projektesh, ky plan program nuk ka ardh i gatshem në Kosovë, por është krijuar bashk me ju me një proces të gjatë. Ky program ju takon juve dhe ju kërkoj ta trajtoni të tillë. Vizioni jonë për këtë program është që sa më parë të bëhet pjesë e programeve tjera, punëtorët e institucioneve të Kosovës të kenë njohuri lidhur me këtë program, si dhe të vazhdoj të pasurohet dhe të zgjerohet për çdo vit me programe të reja", u shpreh ajo.
Kurse, Rektori i Universitetit të Prishtinës, Marjan Dema, tha që së bashku mund të bëjmë më shumë.
Sipas tij, duhet ta zgjedhim interesin e përgjithshëm para se të vendosim për interesin personal.
"Me këtë aktivitet sot po shënojmë së bashku javën e bibliotekës në Kosovë. Ky aktivitet po organizohet në bashkëpunim me Universitetinë e Prishtinës. Uroj të gjithë studentët për këtë ditë të shënuar. Në kuadër të përgjegjësisë së tij është duke bashkpunuar në shumë institucione, së bashku mund të bëjmë më shumë. Edhe këto sfida së bashku mund t'i zgjidhim sepse kemi kaluar sfida më të vështira, por ta vendosim interesin e përgjithshëm para së të vendosim interesin personal. UP ka shënuar progres të madh kohëve të fundit", tha ai. Derisa shtoi në fund se UP ka shënuar progres të madh kohëve të fundit. /KosovaPost/